CELEX: 62018TN0430
Language: fi
Date: 2018-07-10 00:00:00
Title: Asia T-430/18: Kanne 10.7.2018 – American Airlines v. komissio

10.9.2018   
            
            
               FI
            
            
               Euroopan unionin virallinen lehti
            
            
               C 319/21
            
         
      Kanne 10.7.2018 – American Airlines v. komissio
      (Asia T-430/18)
      (2018/C 319/25)
      Oikeudenkäyntikieli: englanti
      
         Asianosaiset
      
      
         Kantaja: American Airlines, Inc. (Fort Worth, Texas, Yhdysvallat) (edustajat: solicitor J. Poitras sekä asianajajat J. Ruiz Calzado ja J. Wileur)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan vakiintuneiden oikeuksien hyväksymisestä 30.4.2018 tehdyn päätöksen C(2018) 2788
               
            
                  —
               
               
                  velvoittamaan komission ja mahdolliset komissiota tukevat väliintulijat korvaamaan oikeudenkäyntikulut
               
            
                  —
               
               
                  toteuttamaan kaikki muut esillä olevan asian osalta tarvittavat toimenpiteet.
               
            
         Oikeudelliset perusteet ja pääasialliset perustelut
      
      Kantaja väittää, että Euroopan komissio on tehnyt sekä oikeudellisia virheitä että ilmeisiä arviointivirheitä tehdessään 30.4.2018 päätöksen C(2018) 2788, jossa komissio katsoi, että Delta voi saada vakiintuneet oikeudet American Airlinesin asiassa M.6607 antamien sitoumusten (sitoumukset) yhteydessä käyttöön antamiin lähtö- ja saapumisaikoihin.
      Kanteensa tueksi kantaja vetoaa kahteen kanneperusteeseen:
      
                  1.
               
               
                  Ensimmäinen kanneperuste, joka perustuu väitteeseen, että komissio on tehnyt oikeudellisen virheen soveltaessaan virheellisiä oikeussääntöjä sitoumuksiin perustuvien vakiintuneiden oikeuksien saamiseen.
                  Kantaja väittää, että komissio päätti arvioidessaan, oliko Delta käyttänyt tarkoituksenmukaisesti sitoumuksiin perustuvia lähtö- ja saapumisaikoja, että asiassa oli tarpeen selvittää ainoastaan, ettei Deltan tilanteeseen liittynyt väärinkäytöstä. Kantaja väittää lisäksi, että toisin kuin komissio katsoi, sitoumusten sanamuodon, sisällön ja tavoitteen tutkimisen perusteella on katsottava, että väärinkäytöksen puuttuminen ei ole merkityksellistä, ja että sitoumuksiin perustuvan tarkoituksenmukaisen käytön käsitteen asianmukainen tulkinta olisi edellyttänyt, että komissio olisi selvittänyt, vastasiko lähtö- ja saapumisaikojen käyttö Deltan virallista tarjousta, jonka se teki saadakseen lähtö- ja saapumisajat.
               
            
                  2.
               
               
                  Toinen kanneperuste, joka perustuu väitteeseen, että riidanalaiseen päätökseen liittyy ilmeisiä arviointivirheitä, kun siinä katsotaan, että Delta täytti tarkoituksenmukaista käyttöä koskevan vaatimuksen.
                  Kantaja väittää, että koska Delta päätti poiketa tarjouksestaan, komission olisi pitänyt selvittää, voidaanko tämä poikkeaminen ja lähtö- ja saapumisaikojen lopullinen käyttöaste hyväksyä ottaen huomioon merkitykselliset taloudelliset olosuhteet, ja arvioida, varmistetaanko kilpailu ja näin ollen kuluttajien etujen maksimointi.